Prirovo
<s>Prirovo (na viškom dijalektu Prilovo) je niski poluotok u viškoj luci.</s><s>Na njemu se nalazi franjevački samostan, podignut u 16. stoljeću na ostatcima rimskog teatra, zbog čega ima polukružni oblik.</s><s>Dijelovi teatra su i danas vidljivi u sklopu samostanskog podruma.</s><s>Rimski teatar sagrađen je u 1. stoljeću poslije Krista najvjerojatnije na temeljima helenističkog kazališta iz doba isejske samostalnosti.</s><s>Duž obale poluotočića u moru se nalaze ostatci potonule starovjekovne luke.</s><s>Obližnja crkva Svetog Jeronima, posvećena zaštitniku Dalmacije, sagrađena je početkom 18. stoljeća u baroknom stilu od kamenja sa ruševina antičke Isse, što se može uočiti na njenom pročelju.</s>

<s>Nakon zabrane pokapanja u župnim crkvama, oko 1830. godine je uz crkvu i samostan napravljeno novo viško groblje.</s><s>Na njemu je 1906. godine na četrdesetu obljetnicu Viške bitke postavljen spomenik palim mornarima (nazvan "Viški lav"), kojeg je svečano otvorio nadvojvoda Franjo Ferdinand.</s><s>Spomenik  su 1919. godine rastavile i odnijele u Italiju talijanske okupacijske snage.</s><s>Sliku "Viški boj", koja je prikazivala tu bitku, a nalazila se u crkvi Svetog Jeronima, Višani su tada uspjeli sakriti.</s><s>Nažalost, u Drugom svjetskom ratu, tijekom druge okupacije otoka, uništili su je fašistički vojnici.</s><s>Prije nekoliko godina na groblju je postavljena kopija originalnog spomenika koji do danas nije vraćen.</s>

<s>Crkva i samostan svetog Jere sagrađeni su na Prirovu početkom 16. stoljeća.</s><s>Pročelje crkve sagrađeno je od mramora uzetog s obližnjih ostataka antičke Isse, prvenstveno rimskog kazališta nad kojim je podignut franjevački samostan.</s><s>Vrata crkve su jednostavno profilirana i urešena plitko isklesanim ružama, a nad njima je luneta.</s><s>Malo iznad sredine crkvenog pročelja nalazi se gotičko-renesansni prozor u obliku koluta, okružen ovulima.</s><s>Na bočnim sjevernim vratima nalazi se nedovršeni reljef stigmatizacije.</s>

<s>Poluotoci u Hrvatskoj
Poluotoci Jadranskog mora
Vis</s>

